EL Επίσημη Εφημερίδα της Ευρωπαϊκής Ένωσης C 321/28

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνωστοποίηση σχετικά με αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης «Permis de Juan de Nova Maritime Profond»)

(Κείμενο που παρουσιάζει ενδιαφέρον για τον ΕΟΧ)

(2006/C 321/09)

Με αίτηση της 6ης Απριλίου 2006, οι εταιρείες Marex Petroleum Corporation (dba Marex, Inc.), με έδρα 11711 Memorial Drive, Suite 258, Texas 77024 Houston (Ηνωμένες Πολιτείες) και Roc Oil Company Limited, με έδρα 1 Market Street, Level 14, Sydney 2000 NSW (Αυστραλία) ζήτησαν να τους χορηγηθεί αποκλειστική άδεια πενταετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «Permis de Juan de Nova Maritime Profond», σε έκταση η οποία δεν είναι επακριβώς προσδιορισμένη περίπου 62 000 km2, που καλύπτει το θαλάσσιο υπέδαφος της Αποκλειστικής Οικονομικής Ζώνης της γαλλικής νήσου Juan de Nova.

Η άδεια αφορά έκταση που οριοθετείται:

— αφενός, στα ανατολικά της νήσου, από το διαχωριστικό όριο των οικονομικών ζωνών της Γαλλίας και της Μαδαγασκάρης, το οποίο πρέπει να προσδιοριστεί.

— αφετέρου, στα δυτικά της νήσου, από το διαχωριστικό όριο των οικονομικών ζωνών της Γαλλίας και της Μοζαμβίκης, το οποίο πρέπει να προσδιοριστεί.

Υποβολή αιτήσεων και κριτήρια χορήγησης των δικαιωμάτων

Ο υποβάλλων την αρχική αίτηση και οι υποβάλλοντες ανταγωνιστικές αιτήσεις πρέπει να πληρούν τις προϋποθέσεις που ορίζονται στα άρθρα 3 και 4 του διατάγματος 95-427 της 19ης Απριλίου 1995 περί εξορυκτικών δικαιωμάτων, όπως τροποποιήθηκε, (Επίσημη Εφημερίδα της Γαλλικής Δημοκρατίας της 22ας Απριλίου 1995), το οποίο διατηρείται σε ισχύ με το άρθρο 63 του διατάγματος 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης.

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας 90 ημερών από την ημερομηνία δημοσίευσης της παρούσας γνωστοποίησης, σύμφωνα με τις διαδικασίες που περιγράφονται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και καθορίζονται με το διάταγμα 95-427 της 19ης Απριλίου 1995, όπως τροποποιήθηκε. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναφερόμενη διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις εφαρμόζουν τα κριτήρια χορήγησης εξορυκτικών δικαιωμάτων που ορίζονται στο άρθρο 5 του προαναφερόμενου διατάγματος και θα ληφθούν εντός δύο ετών από την ημερομηνία παραλαβής από τις γαλλικές αρχές της αρχικής αίτησης, δηλαδή έως τις 10 Απριλίου 2008.

Προϋποθέσεις και απαιτήσεις σχετικά με την άσκηση και την παύση της δραστηριότητας.

Οι υποβάλλοντες καλούνται να ανατρέξουν στα άρθρα 79 και 79.1 του κώδικα εξορυκτικών δραστηριοτήτων (code minier) και στο διάταγμα 2006-649 της 2ας Ιουνίου 2006 περί έναρξης εξορυκτικών δραστηριοτήτων, δραστηριοτήτων υπόγειας αποθήκευσης και αστυνομίας ορυχείων και υπόγειων αποθηκεύσεων (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [τηλ.: (33) 144 97 23 02, φαξ: (33) 144 97 05 70].

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο:

http://www.legifrance.gouv.fr

(1) ΕΕ L 164 της 30 Ιουνίου 1994.